b'\n_START_ARTICLE_\nSlovenska prosveta\n_START_PARAGRAPH_\nSlovenska prosveta je kulturna organizacija slovenske narodne skupnosti v Italiji. Leta 1950 jo je v Trstu ustanovil katoli\xc5\xa1ko usmerjen del slovenske skupnosti z namenom povezovanja katoli\xc5\xa1kih prosvetnih in kulturnih dru\xc5\xa1tev na Tr\xc5\xbea\xc5\xa1kem. Slovenska prosveta danes povezuje ve\xc4\x8d kot 30 dru\xc5\xa1tev in kro\xc5\xbekov, ki delujejo v povezavi s slovenskimi \xc5\xbeupnijami na obmo\xc4\x8dju. Med omenjenimi dru\xc5\xa1tvi so Dru\xc5\xa1tvo slovenskih izobra\xc5\xbeencev, Slovenski kulturni klub, Knji\xc5\xbenica Du\xc5\xa1ana \xc4\x8cerneta, Mladi v odkrivanju skupnih poti. Slovenska prosveta je izdajatelj revije Mladika.'